
                Nr.23/155/2004

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.88/2004 privind scoaterea din funcţiune a unor mijloace fixe, inclusiv a construcţiilor aferente acestora, uzate fizic sau moral, neamortizate integral, din cadrul unor capacităţi de producţie oprite ale agenţilor economici din portofoliul Ministerului Economiei şi Comerţului, transmis cu adresa nr.P.L. x 524 din 15 septembrie 2004, înregistrată la Comisia pentru industrii şi servicii sub nr.23/155 din 15 septembrie 2004.



Potrivit prevederilor art.75 alin.(1) şi (3) din Constituţia României, republicată, Camera Deputaţilor este Cameră decizională.



În raport de obiectul şi conţinutul său, proiectul de lege face parte din categoria legilor ordinare.

p.PREŞEDINTE,

Ioan Bivolaru

                Nr.23/155/2004

RAPORT

asupra proiectului de Lege privind aprobarea Ordonanţei Guvernului nr.88/2004 privind scoaterea din 

funcţiune a unor mijloace fixe, inclusiv a construcţiilor aferente acestora, uzate fizic sau moral, 

neamortizate integral, din cadrul unor capacităţi de producţie oprite ale agenţilor economici 

din  portofoliul Ministerului Economiei şi Comerţului



În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru industrii şi servicii a fost sesizată, spre dezbatere în fond, cu proiectul de Lege privind aprobarea Ordonanţei Guvernului nr.88/2004 privind scoaterea din funcţiune a unor mijloace fixe, inclusiv a construcţiilor aferente acestora, uzate fizic sau moral, neamortizate integral, din cadrul unor capacităţi de producţie oprite ale agenţilor economici din portofoliul Ministerului Economiei şi Comerţului, transmis cu adresa nr.P.L. x 524 din 15 septembrie 2004, înregistrat la Comisia pentru industrii şi servicii sub nr.23/155 din 15 septembrie 2004.



Senatul a adoptat, în şedinţa din 9 septembrie 2004, proiectul de lege, cu respectarea prevederilor art.76 alin.(2) din Constituţia României, republicată.



Potrivit prevederilor art.75 alin.(1) şi (3) din Constituţia României, republicată, competenţa decizională în cazul acestui proiect de lege aparţine Camerei Deputaţilor.



Consiliul Legislativ a avizat favorabil proiectul de lege cu avizul nr.1436 din 26 august 2004.



Comisia juridică, de disciplină şi imunităţi şi Comisia pentru buget, finanţe şi bănci au avizat favorabil proiectul de lege cu avizul nr.31/808 din 22 septembrie 2004, respectiv nr.489 din 28 septembrie 2004.



Obiectul de reglementare al proiectului de lege îl constituie instituirea unor dispoziţii cu caracter temporar, referitoare la scoaterea din funcţiune a unor mijloace fixe, inclusiv a construcţiilor aferente acestora, uzate fizic sau moral, neamortizate integral, din cadrul unor capacităţi de producţie ale agenţilor economici din portofoliul Ministerului Economiei şi Comerţului, în scopul măririi gradului de atractivitate al agenţilor economici pentru privatizare, potrivit obiectivelor stabilite prin Hotărârea Guvernului nr.881/2004 pentru aprobarea Strategiei de privatizare a unor societăţi comerciale aflate în portofoliul Ministerului Economiei şi Comerţului, pentru anul 2004.



Urmare acestei măsuri, capitalul social al societăţilor comerciale, companiilor naţionale şi societăţilor naţionale, respectiv patrimoniul regiilor autonome, se diminuează cu valoarea neamortizată sau cu diferenţa neamortizată a mijloacelor fixe, inclusiv a construcţiilor speciale aferente acestora, la data scoaterii din funcţiune şi cea rezultată din valorificarea acestora, după caz, după acoperirea cheltuielilor necesare pentru valorificare, reducerea fiind suportată proporţional de către toţi acţionarii.



În cazul societăţilor comerciale din industria de apărare, care funcţionează sub autoritatea Ministerului Economiei şi Comerţului şi a căror activitate este reglementată prin Legea nr.477/2003 privind pregătirea economiei naţionale şi a teritoriului pentru apărare se asigură cererile forţelor sistemului naţional de apărare la pace, mobilizare sau război, iar sumele încasate din valorificarea mijloacelor fixe vor urma regimul prevăzut de Ordonanţa de urgenţă a Guvernului nr.169/2001 privind utilizarea unor sume destinate restructurării şi reorganizării agenţilor economici din sectorul de apărare, aprobată prin Legea nr.380/2002.



Potrivit prevederile art.60 din Regulamentul Camerei Deputaţilor, membrii Comisiei pentru industrii şi servicii au examinat proiectul de lege în şedinţa din 29 septembrie 2004.



În conformitate cu prevederile art.51 şi 52 din Regulamentul Camerei Deputaţilor, la lucrările şedinţei au participat invitaţi din partea Ministerului Finanţelor Publice: doamna Georgeta Petre - director, doamna Ileana Stoinea - consilier, doamna Mariana Adam - expert şi din partea Ministerului Economiei şi Comerţului: domnul Robert Neagoe - director general OPSPI şi domnul Gheorghe Bârsan - expert.



După examinarea proiectului de lege, membrii comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege privind aprobarea Ordonanţei Guvernului nr.88/2004 privind scoaterea din funcţiune a unor mijloace fixe, inclusiv a construcţiilor aferente acestora, uzate fizic sau moral, neamortizate integral, din cadrul unor capacităţi de producţie oprite ale agenţilor economici din portofoliul Ministerului Economiei şi Comerţului, cu amendamente admise.



La lucrările comisiei au participat 21 de deputaţi din totalul de 25 membri ai comisiei.



În raport de obiectul şi conţinutul său, proiectul de lege face parte din categoria legilor ordinare.

A M E N D A M E N T E    A D M I S E

	Nr.

crt.
	Text adoptat de Senat
	Amendamente admise
	Motivaţia
	Camera decizională

	0
	1
	2
	3
	4

	1.
	Titlul legii

LEGE

privind aprobarea Ordonanţei Guvernului nr.88/2004 privind scoaterea din funcţiune a unor mijloace fixe, inclusiv a construcţiilor aferente acestora, uzate fizic sau moral, neamortizate integral, din cadrul unor capacităţi de producţie oprite ale agenţilor economici din portofoliul Ministerului Economiei şi Comerţului


	Nemodificat
	
	Camera Deputaţilor

	2.
	Articol unic. - Se aprobă Ordonanţa Guvernului nr.88 din 26 august 2004 privind scoaterea din funcţiune a unor mijloace fixe, inclusiv a construcţiilor aferente acestora, uzate fizic sau moral, neamortizate integral, din cadrul unor capacităţi de producţie oprite ale agenţilor economici          din          portofoliul 


	Articol unic. - Se aprobă Ordonanţa Guvernului nr.88 din 26 august 2004 privind scoaterea din funcţiune a unor mijloace fixe, inclusiv a construcţiilor aferente acestora, uzate fizic sau moral, neamortizate integral, din cadrul unor capacităţi de producţie   oprite   ale    agenţilor 


	
	Camera Deputaţilor


	0
	1
	2
	3
	4

	
	Ministerului Economiei şi Comerţului, adoptată în temeiul art.1 pct.I.poz.15 din Legea nr.291/2004 privind abilitarea Guvernului de a emite ordonanţe şi publicată în Monitorul Oficial al României, Partea I, nr.796 din 27 august 2004, cu următoarea completare:
	economici din portofoliul Ministerului Economiei şi Comerţului, adoptată în temeiul art.1 pct.I. poz.15 din Legea nr.291/2004 privind abilitarea Guvernului de a emite ordonanţe şi publicată în Monitorul Oficial al României, Partea I, nr.796 din 27 august 2004, cu următoarele modificări:


	
	

	3. 
	Titlul ordonanţei

ORDONANŢĂ

privind scoaterea din funcţiune a unor mijloace fixe, inclusiv a construcţiilor aferente acestora, uzate fizic sau moral, neamortizate integral, din cadrul unor capacităţi de producţie oprite ale agenţilor economici din portofoliul Ministerului Economiei şi Comerţului


	Titlul ordonanţei va avea următorul cuprins:

ORDONANŢĂ

privind scoaterea din funcţiune a unor mijloace fixe, inclusiv a construcţiilor aferente acestora, uzate fizic sau moral, neamortizate integral, din cadrul unor capacităţi de producţie ale agenţilor economici din portofoliul Ministerului Economiei şi Comerţului


	În corelare cu amendamentul admis la art.1.
	Camera Deputaţilor

	4. 
	Art.1. - Prin derogare de la prevederile art.17 din Legea nr.15/1994 privind amortizarea capitalului imobilizat în active corporale şi necorporale, republicată, cu modificările şi completările ulterioare, agenţii economici din portofoliul Ministerului Economiei şi Comerţului, indiferent de forma de organizare, pot scoate din funcţiune şi valorifica mijloacele fixe, inclusiv construcţiile aferente acestora, din cadrul unor capacităţi de producţie oprite, uzate fizic sau moral, neamortizate integral.


	Articolul 1 va avea următorul cuprins:

"Art.1. - Prin derogare de la prevederile art.17 din Legea nr.15/1994 privind amortizarea capitalului imobilizat în active corporale şi necorporale, republicată, cu modificările şi completările ulterioare, agenţii economici din portofoliul Ministerului Economiei şi Comerţului, indiferent de forma de organizare, pot scoate din funcţiune şi valorifica mijloacele fixe, inclusiv construcţiile aferente acestora, din cadrul unor capacităţi de producţie, uzate fizic sau moral, neamortizate integral."


	Contradicţie în exprimare, deoarece, din punct de vedere tehnic, o capacitate de producţie poate fi oprită din diverse motive (oprire accidentală, reparaţie curentă, reparaţie capitală etc.) dar nu înseamnă că este scoasă din funcţiune în vederea valorificării.
	Camera Deputaţilor

	5. 
	La articolul 2, alineatul (1) va avea următorul cuprins:

Art.2. - (1) Mijloacele fixe care pot fi supuse prevederilor art.1 sunt numai acelea care nu îşi mai găsesc utilizarea, în prezent şi în perspectivă, în cadrul activităţii agenţilor economici prevăzuţi la art.1. Agenţii economici vor întocmi lista mijloacelor fixe supuse prevederilor art.1 pe baza unei evaluări ce va fi supusă aprobării Adunării Generale a Acţionarilor sau Consiliului de Administraţie al agentului economic, după caz.
Art.2. - (2) Capitalul social al societăţilor comerciale, companiilor naţionale şi societăţilor naţionale, respectiv patrimoniul regiilor autonome, se diminuează cu valoarea neamortizată sau cu diferenţa dintre valoarea neamortizată a mijloacelor fixe, inclusiv a construcţiilor speciale aferente acestora, la data scoaterii din funcţiune, şi cea rezultată din valorificarea acestora, după caz, după acoperirea cheltuielilor necesare pentru valorificare. Reducerea capitalului social va fi suportată proporţional de către toţi acţionarii.


	Se elimină.

Dep.Ioan Bivolaru - PSD

Dep.Aurelia Vasile - PSD

Dep.Florentin Sandu - PSD

Dep.Dumitru Palade - PRM

Dep.Oana Manolescu - Minorităţi

Dep.Ion Rădoi - PSD

Nemodificat
	Teza introdusă de Senat a fost eliminată deoarece scoaterea din funcţiune, prevăzută la art.1, se referă la valoarea contabilă a mijloacelor fixe şi se ţine seama de evaluarea contabilă, reglementată prin Legea nr.15/1994, republicată, cu modificările şi completările ulterioare, şi nu evaluarea tehnică prevăzută prin amendamentul Senatului.


	Camera Deputaţilor

	6. 
	Art.3. - (1) Scoaterea din funcţiune şi valorificarea mijloacelor fixe prevăzute la art.2 se fac conform prevederilor legale în vigoare.

(2) Agenţii economici a căror activitate este reglementată potrivit dispoziţiilor Legii nr.477/2003 privind pregătirea economiei naţionale şi a teritoriului pentru apărare vor aplica prevederile art.1 cu avizul Ministerului Economiei şi Comerţului, iar sumele încasate din valorificarea mijloacelor fixe vor urma, numai după plata impozitului pe profit, regimul juridic prevăzut de Ordonanţa de urgenţă a Guvernului nr.169/2001 privind utilizarea unor sume destinate restructurării şi reorganizării agenţilor economici din sectorul producţiei de apărare, aprobată cu modificări şi completări prin Legea nr.380/2002.


	Nemodificat
	
	Camera Deputaţilor

	7. 
	Art.4. - Prevederile prezentei ordonanţe se aplică şi filialelor societăţilor comerciale, societăţilor naţionale şi companiilor naţionale, aflate în portofoliul Ministerului Economiei şi Comerţului.


	Nemodificat
	
	Camera Deputaţilor

	8. 
	Art.5. - Prevederile prezentei ordonanţe nu se aplică mijloacelor fixe care fac obiectul unor contracte de leasing asupra cărora s-au instituit măsuri asiguratorii, gajuri, ipoteci sau care fac obiectul unor garanţii în cadrul contractelor de credit.


	Nemodificat
	
	Camera Deputaţilor

	9. 
	Art.6. - Prevederile prezentei ordonanţe se aplică pe o perioadă de 18 luni de la data intrării în vigoare.


	Nemodificat
	
	Camera Deputaţilor


	10. 
	Art.7. - Prezenta ordonanţă intră în vigoare la 3 zile de la data publicării în Monitorul Oficial al României, Partea I.


	Nemodificat
	
	Camera Deputaţilor


                                 p.PREŞEDINTE,                                                               SECRETAR,

                                    Ioan Bivolaru                                                                 Aurelia Vasile

Expert,

Silvia Vlăsceanu

